২০১৯ ক্রিকেট বিশ্বকাপ
২০১১ ও ২০১৫ সালের বিশ্বকাপের ১৪ দলের অংশগ্রহণের পরিবর্তে এ বিশ্বকাপের দলের সংখ্যা হবে ১৪টি। আইসিসি র‌্যাঙ্কিংয়ের শীর্ষ আট দল স্বয়ংক্রিয়ভাবে যোগ্য বলে বিবেচিত হবে। অন্য চার দলের অংশগ্রহণের জন্য বিশ্বকাপ বাছাই প্রতিযোগিতার মাধ্যমে নির্ধারণ করা হবে। এতে আইসিসি’র সহযোগী ও অনুমোদনযোগ্য সদস্য দেশগুলোও অংশগ্রহণের সুযোগ রাখা হয়েছে। এরফলে প্রথমবারের মতো টেস্টখেলুড়ে দেশগুলোর প্রত্যেকেই বিশ্বকাপ ক্রিকেটে অংশগ্রহণের যোগ্যতা না-ও হতে পারে। কিন্তু ১০-দলের অংশগ্রহণে আয়োজিত এ প্রতিযোগিতায় ইতোমধ্যে সহযোগী দেশগুলোর মধ্যে ব্যাপক সমালোচনা শুরু হয়েছে।
২০১৫ ক্রিকেট বিশ্বকাপ ফাইনাল
২০১৫ সালের ক্রিকেট বিশ্বকাপের এ-গ্রুপে ছয় খেলার সবকটিতেই নিউজিল্যান্ড দল জয়লাভ করে শীর্ষস্থান অর্জন করে। দলটি শ্রীলঙ্কা, স্কটল্যান্ড, ইংল্যান্ড, অস্ট্রেলিয়া, আফগানিস্তান ও বাংলাদেশকে পরাজিত করে। ওয়েলিংটন রিজিওন্যাল স্টেডিয়ামে অনুষ্ঠিত কোয়ার্টার-ফাইনালে ওয়েস্ট ইন্ডিজকে ১৪৩ রানে পরাজিত করে সেমি-ফাইনালে পদার্পণ করে। খেলায় মার্টিন গাপটিল নিজস্ব সর্বোচ্চ ২৩৭* রান করেন যা বিশ্বকাপে সর্বোচ্চ ও একদিনের আন্তর্জাতিকে দ্বিতীয় সর্বোচ্চ ব্যক্তিগত সংগ্রহ। এরপর দলটি ইডেন পার্কে অনুষ্ঠিত সেমি-ফাইনালে দক্ষিণ আফ্রিকা দলের বিপক্ষে ডাকওয়ার্থ-লুইস পদ্ধতিতে ৪ উইকেটে জয় পেয়ে নিউজিল্যান্ড দল প্রথমবারের মতো বিশ্বকাপের ফাইনালে পৌঁছে। খেলায় গ্রান্ট এলিয়ট জয়সূচক রান করেন ছক্কা হাঁকিয়ে।